Transformación económicas e sociais no século XIX

- Transformacións económicas e sociais no século XIX
- 1 - Introdución
- 2 - Secuencia de contidos e actividades
  - 2.1 Que foi a Revolución Industrial?
    - 2.1.1 Antecedentes
    - 2.1.2 Características da Revolución Industrial. Orixe e factores que a explican
    - 2.1.3 Consecuencias da Revolución Industrial
  - 2.2 Cambios económicos e sociais
    - 2.2.1 A revolución demográfica
    - 2.2.2 Aumento da produción agrícola
    - 2.2.3 Os cambios sociais
  - 2.3 A revoluxión dos transportes
    - 2.3.1 O transporte marítimo
    - 2.3.2 O transporte terrestre
    - 2.3.3 Consecuencias da revolución dos transportes
  - 2.4 A industria moderna
    - 2.4.1 Fases da Revolución Industrial
    - 2.4.2 As novas fontes de enerxía
    - 2.4.3 Os novos sectrores industriais
    - 2.4.4 Os novos modelos económicos e sociais
    - 2.4.5 A sociedade burguesa e a resposta obreira
  - 2.5 A Revolución Industrial en España
    - 2.5.1 A agricultura
    - 2.5.2 Características rexionais e principais industrias
    - 2.5.3 O caso galego
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
- 7. Glosario
- 8. Bibliografía e recursos

« Anterior | Seguinte »

# 2.4.1 Fases da Revolución Industrial

A revolución industrial caracterizouse por unha serie de transformacións que afectaron ás técnicas, ás fontes de enerxía e ás formas de organización de traballo. A suma destas características dá lugar a distintas fases no proceso revolucionario:

- Primeira fase (1732-1869): desenvolvida en Gran Bretaña, onde a mecanización substituíu o traballo manual nas industrias téxtiles e dos procesos do ferro. Naceu así a produción en serie. O comercio espallouse grazas ás melloras no transporte, especialmente co nacemento do ferrocarril e do barco a vapor. As innovacións tecnolóxicas máis importantes foron: a máquina de vapor e a Spinning Jenny (fiadora de múltiples bobinas). As principais fontes de enerxía foron o carbón de coque e a enerxía hidráulica.
- Segunda fase (1870-1914): durante esta fase o carbón segue a ser a fonte de enerxía máis empregada, aínda que se lle engaden a electricidade e o petróleo. As industrias que se desenvolven son a química, a eléctrica, a do petróleo e do aceiro. Nos transportes, introdúcese o motor de combustión interna, desenvólvese o aeroplano e comercialízanse os automóbiles. Aparece tamén a refrixeración mecánica e o teléfono. Igualmente aparece a produción en serie (taylorismo) de bens de consumo.
- Terceira fase (1945 ata hoxe): caracterízase pola crise do capitalismo, co encarecemento dos recursos enerxéticos e das materias primas. Aumenta a protesta social, entre outras razóns polo deterioro do medio natural. Coincide co chamado estado de benestar; as empresas transnacionalízanse; redúcese o uso de produtos naturais e os novos sectores industriais son os da microelectrónica, informática, biotecnoloxía e a robótica.

S14. Defina as seguintes palabras e expresións: fiadura, Water Frame, máquina de vapor, división do traballo, forno siderúrxico.

S14.

Fiadura | Transformar unha fibra téxtil nun fío continuo con cohesión e manexable.
Water Frame | Torno de fiar, movido por enerxía hidráulica, inventado en 1769 por Arkwright. Daba fío resistente, válido para o urdido e non para a trama, permitindo tecer o algodón sen apareceren rizos.
Máquina de vapor | Motor de combustión externa que transforma a enerxía térmica dunha cantidade de vapor de auga en enerxía mecánica.
División do traballo | Separación das operacións produtoras, ocupándose cada obreiro sempre da mesma clase de operacións. Entre todos os obreiros logran un resultado común, suma dos seus esforzos.
Forno siderúrxico | (De sideros, ferro en grego) Lugar onde se trata o mineral de ferro para obter diferentes metais ou aliaxes.

S15. Todas estas imaxes teñen que ver coa primeira Revolución Industrial en Inglaterra. Trate de identificalas.

S15.

[http://www.clemson.edu/caah/history/FacultyPages/PamMack/lec122/britir.htm]

Máquina de vapor: Watt | Mina ou explotación de carbón de coque, con vagonetas movidas por tracción humana. | Primeira ponte de ferro en Coalbrookedale (Inglaterra) no río Severn. Deseñada por Thomas Pritchard e construída polos fundidores John Wilkinson e Abraham Darby (1777-1779).
| Canais en Birmingham para o aproveitamento hidroeléctrico para a nova industria. | Ferrocarril. Máquina Rocket, 1829.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »