Transformación económicas e sociais no século XIX

- Transformacións económicas e sociais no século XIX
- 1 - Introdución
- 2 - Secuencia de contidos e actividades
  - 2.1 Que foi a Revolución Industrial?
    - 2.1.1 Antecedentes
    - 2.1.2 Características da Revolución Industrial. Orixe e factores que a explican
    - 2.1.3 Consecuencias da Revolución Industrial
  - 2.2 Cambios económicos e sociais
    - 2.2.1 A revolución demográfica
    - 2.2.2 Aumento da produción agrícola
    - 2.2.3 Os cambios sociais
  - 2.3 A revoluxión dos transportes
    - 2.3.1 O transporte marítimo
    - 2.3.2 O transporte terrestre
    - 2.3.3 Consecuencias da revolución dos transportes
  - 2.4 A industria moderna
    - 2.4.1 Fases da Revolución Industrial
    - 2.4.2 As novas fontes de enerxía
    - 2.4.3 Os novos sectrores industriais
    - 2.4.4 Os novos modelos económicos e sociais
    - 2.4.5 A sociedade burguesa e a resposta obreira
  - 2.5 A Revolución Industrial en España
    - 2.5.1 A agricultura
    - 2.5.2 Características rexionais e principais industrias
    - 2.5.3 O caso galego
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
- 7. Glosario
- 8. Bibliografía e recursos

« Anterior | Seguinte »

# 3. Resumo de contidos

- Na segunda metade do século XVIII dáse en Inglaterra unha fonda transformación nas formas de traballo e na estrutura social; un cambio económico e social radical que dá orixe á sociedade capitalista e que se denomina Revolución Industrial. Abriuse paso un novo sistema de produción, o sistema industrial, baseado na división do traballo, no uso de máquinas eficaces e no aproveitamento de novas fontes de enerxía.
- A Revolución Industrial foi o cambio máis radical que viviu a humanidade dende a invención da agricultura e da gandaría no Neolítico. A poboación mundial vai comezar a crecer, ao descender drasticamente á mortalidade; as cidades van medrar, froito da chegada de traballadores para a industria, e o sistema económico vai mudar completamente, consecuencia do desenvolvemento da industria.
- A agricultura vai sufrir unha transformación radical, froito da mecanización e das melloras técnicas, do cambio do sistema de cultivo (rotación) e do sistema de propiedade (pechamentos), que van permitir un aumento considerable da produción, cunha necesidade moito menor de man de obra. A actividade agrícola dará alimentos á poboación crecente, man de obra a industria e capital ás novas actividades económicas.
- Coa Revolución Industrial nace a nova sociedade de clases, aberta e baseada nos principios de igualdade fiscal e de dereitos, onde a posición dunha persoa nun grupo social dependerá do seu nivel de riqueza. Malia a desaparición dos privilexios continuarán a existir desigualdades e inxustizas sociais. A burguesía ocupará o posto predominante, beneficiándose da riqueza xurdida coas novas actividades industriais e comerciais.
- A aparición do proletariado industrial é a gran transformación social deste período. O proletariado compúñano nun primeiro momento agricultores expulsados do medio rural por falta de traballo, que chegan á cidade na busca dunha ocupación na industria. Pouco a pouco irá tomando conciencia da súa singularidade e comeza a reclamar dereitos, mellores condicións laborais e de vida, xurdindo deste xeito o movemento obreiro.
- Coa Revolución Industrial vai aparecer por primeira vez un mercado autenticamente mundial. Foi posible grazas á revolución dos transportes, coa mellora das vías de comunicación, mais fundamentalmente pola aplicación da máquina de vapor aos medios de transporte. Deste xeito aparece o ferrocarril, verdadeiro símbolo da Revolución Industrial e o barco a vapor, que van permitir unha multiplicación do comercio e un pulo ao resto das actividades económicas.
- A industrialización foi un fenómeno que se estendeu desde Gran Bretaña, única protagonista na fin do s. XVIII, ata a Europa occidental e central, durante o s. XIX. Na segunda metade do s. XIX continuarán as innovacións técnicas, utilizaranse novas fontes de enerxía (petróleo e electricidade), e gañarán peso específico países extraeuropeos, como os EE.UU. e Xapón.
- España tivo un crecemento económico e un proceso industrial lento, incompleto e moi tardío, xa que no s. XIX continuou a primar o mundo rural fronte ao urbano. Só destacaron Cataluña (sector téxtil) e o País Vasco (siderometalurxia). A burguesía careceu do peso social necesario para impulsar o sector industrial e utilizou moito do seu capital para se facer coas terras postas en venda cos procesos da desamortización.
- En Galicia a industrialización foi moi feble, ficando illada ferroviariamente do resto do país. Produciuse unha emigración masiva a mediados do s. XIX cara a América. A única industria existente estaba vinculada ao sector marítimo.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »