Transformación económicas e sociais no século XIX

- Transformacións económicas e sociais no século XIX
- 1 - Introdución
- 2 - Secuencia de contidos e actividades
  - 2.1 Que foi a Revolución Industrial?
    - 2.1.1 Antecedentes
    - 2.1.2 Características da Revolución Industrial. Orixe e factores que a explican
    - 2.1.3 Consecuencias da Revolución Industrial
  - 2.2 Cambios económicos e sociais
    - 2.2.1 A revolución demográfica
    - 2.2.2 Aumento da produción agrícola
    - 2.2.3 Os cambios sociais
  - 2.3 A revoluxión dos transportes
    - 2.3.1 O transporte marítimo
    - 2.3.2 O transporte terrestre
    - 2.3.3 Consecuencias da revolución dos transportes
  - 2.4 A industria moderna
    - 2.4.1 Fases da Revolución Industrial
    - 2.4.2 As novas fontes de enerxía
    - 2.4.3 Os novos sectrores industriais
    - 2.4.4 Os novos modelos económicos e sociais
    - 2.4.5 A sociedade burguesa e a resposta obreira
  - 2.5 A Revolución Industrial en España
    - 2.5.1 A agricultura
    - 2.5.2 Características rexionais e principais industrias
    - 2.5.3 O caso galego
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
- 7. Glosario
- 8. Bibliografía e recursos

« Anterior | Seguinte »

# 2.4.2 As novas fontes de enerxía

Primeira fase da Revolución Industrial | O carbón mineral ou de coque. O combustible tradicional das forxas e dos primeiros altos fornos era o carbón vexetal, mais a falta de madeira –empregada para a construción naval– levou a experimentar co carbón mineral ou hulla, empregado ata aquel momento como combustible doméstico. Este novo uso foi posible cando Abraham Derby introduciu o procedemento de queimalo para eliminar as súas impurezas (fósforo e xofre); este proceso deu lugar ao coque, é dicir, hulla sometida a un proceso de calcinación. O uso do carbón imponse por ser máis barato, máis abundante e máis calorífico. Os centros industriais establecéronse nas proximidades das minas para que o transporte fose máis doado.

Segunda fase da Revolución Industrial | A electricidade. A gran innovación foi o procedemento para xerala: acumulador, dínamo e motor eléctrico. Ao descender o custo da produción foi substituíndo progresivamente ao carbón. Inventáronse útiles que modificaron a vida cotiá da xente: lámpada incandescente, radio, teléfono, etc. Os hidrocarburos. O petróleo e o gas natural son as fontes de enerxía fundamentais dos cambios industriais do século XX. Ademais de enerxía proporcionan outros produtos: asfalto, parafina, butano, plásticos ou fibras téxtiles

Actividades propostas

S16. Analice o seguinte documento:

"As mulleres e os mozos que deben carrexar o carbón a través de galerías baixas, arrastrándose sobre as mans e os pés cunha "cota" e unha cadea que, en moitos casos, pasa entre as pernas e está unida ao "cofín", entanto que outro, coa cabeza e coas mans a empurra cara a atrás. A opresión da cabeza produce irritación local e inchazón dolorosa. Noutros moitos casos as galerías están molladas, de xeito que os obreiros deben arrastrarse a través de auga luxada e salobre, alta de moitas polgadas, o que lles produce irritación de pel".
Engels, F: A situación da clase obreira en Inglaterra, Bos Aires, Futuro 1965

- De que traballo está a falar o documento?
- Cal era a man de obra? Era o habitual? Por que?
- Cales son as vantaxes deste novo sistema de produción? E os inconvenientes?
- De que carbón está a falar? Cales son as súas propiedade

S16.

Explotación de carbón das minas. Mulleres e mozos ou nenos. Vantaxes: maior produción, en menos tempo e cunha man de obra barata. / Inconvenientes: doenzas dos obreiros, malas condicións hixiénicas, sobreexplotación. Carbón de coque (hulla e antracita). Máis enerxético, baixo custo e accesible a todo o mundo.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »