Transformación económicas e sociais no século XIX

- Transformacións económicas e sociais no século XIX
- 1 - Introdución
- 2 - Secuencia de contidos e actividades
  - 2.1 Que foi a Revolución Industrial?
    - 2.1.1 Antecedentes
    - 2.1.2 Características da Revolución Industrial. Orixe e factores que a explican
    - 2.1.3 Consecuencias da Revolución Industrial
  - 2.2 Cambios económicos e sociais
    - 2.2.1 A revolución demográfica
    - 2.2.2 Aumento da produción agrícola
    - 2.2.3 Os cambios sociais
  - 2.3 A revoluxión dos transportes
    - 2.3.1 O transporte marítimo
    - 2.3.2 O transporte terrestre
    - 2.3.3 Consecuencias da revolución dos transportes
  - 2.4 A industria moderna
    - 2.4.1 Fases da Revolución Industrial
    - 2.4.2 As novas fontes de enerxía
    - 2.4.3 Os novos sectrores industriais
    - 2.4.4 Os novos modelos económicos e sociais
    - 2.4.5 A sociedade burguesa e a resposta obreira
  - 2.5 A Revolución Industrial en España
    - 2.5.1 A agricultura
    - 2.5.2 Características rexionais e principais industrias
    - 2.5.3 O caso galego
- 3. Resumo de contidos
- 4. Actividades complementarias
- 5. Exercicios de autoavaliación
- 6. Solucionarios
  - 6.1 Solucións das actividades propostas
  - 6.2 Solucións das actividades complementarias
- 7. Glosario
- 8. Bibliografía e recursos

« Anterior | Seguinte »

# 2.3.3 Consecuencias da revolución dos transportes

A revolución dos transportes (tanto do barco de vapor como do ferrocarril) tivo importantes consecuencias económicas e sociais:

- Os excedentes agrarios e industriais puideron colocarse con facilidade nos mercados nacionais ou internacionais.
- Ao aumentar o rendemento dos transportes, reduciuse o custo das viaxes.
- A posibilidade de colocar os excedentes en mercados internacionais permitiu a especialización de rexións enteiras e un incremento da produción total.
- Facilitou os movementos de poboación entre o campo e as cidades; entre as metrópoles e as colonias ultramarinas. Deste xeito foi posible abastecer de alimentos á poboación das cidades en constante crecemento.

Impulsou a minería e a industria, especialmente a siderurxia, favorecendo os investimentos nestes sectores.

Actividades propostas

S13. O mundo dos transportes revolucionou o xeito de vivir das persoas. Lea os seguintes documentos:

TEXTO 1.- Viaxar no tren. "Reconcilieime cos ferrocarrís (..) Eu fixen onte o percorrido entre Anveres e Bruxelas e a volta. Saín ás catro horas e dez minutos e regresei ás oito e cuarto (...) A velocidade é sorprendente (...) as árbores danzan (...) É preciso moito esforzo para non imaxinar que o cabalo de ferro é un animal verdadeiro. Escóitaselle (...) súa, treme, asubía, rincha, desbócase, ... Guinda, ao longo da ruta, un excremento de carbóns quentes e uns ouriños de auga fervendo (...) o seu alento flota sobre as vosas cabezas en fermosas nubes de fumareda branca".
Victor Hugo: Viaxe a Bélxica,

TEXTO 2.- Pánico ante o automóbil. "Onte á tarde estiven a piques de ser esmagado por un señor montado nun automóbil lanzado á velocidade dunha locomotora (...) Señor prefecto de Policía, mañá mesmo debe obrigar aos atropeladores a levar á vista o número que permitirá capturalos logo da súa fuxida (...) Dende hoxe atacarei ao primeiro destes cans rabiosos que, subido sobre un automóbil ou un triciclo a petróleo, fuxira logo de ter posto en perigo de atropelo a min ou aos meus”.
Carta do periodista Hugues La Roux, 1895

- Quen foi Víctor Hugo?
- Que imaxe ten do tren? Con quen ou con que o compara?
- Cales son os cambios máis importantes que sufriu o ferrocarril actual respecto do descrito no texto.
- Segundo o texto 2, como percibían os cidadáns os automóbiles?
- Compare a imaxe literaria do automóbil, no século XIX, coa súa percepción actua

S13.

- Un grande escritor francés (1802-1885).
- Como se fose un ser vivo, un cabalo (relincha, galopa, ...).
- Na actualidade estase a construír o trazado dos trens de alta velocidade, que circulan a máis de 200 km/hora; a enerxía é eléctrica ...
- Como un perigo para os cidadáns, como “un can rabioso que pode atacar en calquera momento”.
- Transformáronse no principal medio de transporte privado. Os coches identifícanse na actualidade con matrícula para poder sancionar os infractores, tal como se solicitaba no texto. Os automóbiles provocan un número moi elevado de mortos, por atropelo ou por accidentes

Licenciado baixo a Creative Commons Attribution Non-commercial Share Alike License 3.0

« Anterior | Seguinte »